EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve veebruar 2023 nr

Liikluspinna Vikerkaare tänav ruumikuju muutmine

ning uuele liikluspinnale kohanime Vikerkaare põik määramine

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis.

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõike 2 punktile 1 ja lõikele 3 võib määrata teele ja liikluspinnale ühe nime, kui objekt on katkematult läbitav. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kohtla-Järve linnas asuv liikluspind Vikerkaare tänav ei vasta ülaltoodud nõuetele kuna koosneb kahest osast.

Kohtla-Järve Linnavalitsuse nimekomisjoni 16. märtsi 2018. a protokolliga nr 9 tehti ettepanek muuta liikluspinna Vikerkaare tänav ruumikuju. Vikerkaare tänava kõrvale, kus detailplaneeringu järgi moodustatakse uus maa-ala, otsustati kehtestada uus liikluspind ja määrata kohanimi Vikerkaare põik.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 6. veebruaril 2023. a korralduse eelnõu avalikustatud Kohtla-Järve linna ametlikul veebilehel. Ettepanekute esitamise tähtaeg oli 23. veebruar 2023. a. Antud aja jooksul on laekunud ettepanekuid, märkusi ega vastuväiteid….**\***

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punktide 1 ja 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve linnas Oru linnaosas liikluspinna *Vikerkaare tänav* ruumikuju ning määrata uuele liikluspinnale kohanimi *Vikerkaare põik* vastavalt lisale.
2. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Kristiine Agu Anna Generalova

haridus- ja kultuuriteenistuse abilinnapea linnasekretär

linnapea asendaja

**\*punasega kirjutatud tekst võib muuta**